«Үздік ғылыми қызметкер» конкурсының ережелері өзгертілмек
DATE: 22:09, 01 Тамыз 2022 | GMT +5
TITLE: «Үздік ғылыми қызметкер» конкурсының ережелері өзгертілмек
URL: https://kaz.inform.kz/news/uzdik-gylymi-kyzmetker-konkursynyn-erezheleri-ozgertilmek_a3961699/
META: DATE: 22:09, 01 Тамыз 2022 | GMT +5
TOTAL WORDS: 204
AUTHOR(S):
TEXT: Министрлік өзгерістер отандық ғалымдарды қолдау және конкурс үшін қажетті құжаттарға қатысты бюрократиядан арылу мақсатында жасалып отырғанын жеткізді. «Үздік ғылыми қызметкер» конкурсына қатысу үшін енді мынадай талаптар қойылады:. • Конкурсқа ЖОО-ның немесе жоғары оқу орындарынан кейінгі білім беру ұйымдарының штаттық ғылыми қызметкерлері қатысады. Қатысушыдан қандай да бір қызмет орнында жұмыс істейтінін растайтын анықтама сұралмайды;. • Бір мәрте аталған сыйлықты алған адам енді конкурсқа тек 10 жылдан кейін қатыса алады. Бұрын бір рет сыйлық иеленген ғылыми қызметкер өз кандидатурасын 5 жылдан кейін қайта ұсына алатын;. • «Жоғары оқу орнының үздік оқытушысы» атағының иегерлері аталған конкурсқа он жыл ішінде қатыса алмайды;. • Қатысушының ғылыми зерттеулері экономикаға, қоғамға, денсаулық сақтау, мәдениет, елді басқару, мемлекеттік қызметтерге, өндіріске, білімге және қоршаған ортаға пайдасы тиген болуы керек;. • Кандидаттың құжаттарының толықтығын тексеру мерзімі алынып тасталады. Бұрын 10 күн ішінде құжаттардың толық әрі дәйекті болуы тексерілетін;. • Комиссия мүшелері мүдделер қақтығысы болған жағдайда кандидаттың ғылыми жетістіктерін бағалау жұмыстарына қатыспайды;. • Комиссияның жеңімпаз туралы шешімі көпшілік дауыспен қабылданады. Берілген дауыстар тең болған жағдайда, комиссия төрағасының дауысы шешуші болып табылады;. • Үміткер жалған немесе дәлелденбеген мәлімет ұсынса, комиссия шешімімен ол келесі 3 жыл ішінде «Үздік ғылыми қызметкер» және «Жоғары оқу орнының үздік оқытушысы» конкурстарына қатысуына тыйым салынады. Бұйрық 15 тамызға дейін ашық талқылауға шығарылды
